《南巡得代和杨侍御韵》
明代·戴琏

牂牁按节已经年，赢得新霜点鬓边。忧国壮心仍似旧，感时诗兴不如前。

北归敢载殊方物，南望空馀附郭田。最爱冰壶尘不入，娟娟秋月好同妍。

作者简介：戴琏，字汝器。南海人。明英宗正统三年（一四三八）举人，四年（一四三九）乙榜，授罗城训导，仅二载卒。世称清节先生。有《靖节集》。事见明郭棐《粤大记》卷二二。